ROZHODNUTIE KOMISIE
z 31. mája 1999,
ktorým sa mení a dopĺňa rozhodnutie Komisie 97/426/ES stanovujúce osobitné podmienky upravujúce dovoz výrobkov rybolovu a akvakultúry s pôvodom v Austrálii
(oznámené pod dokumentom číslo C(1999) 1405)
(Text s významom pre EHP)
(1999/403/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991 o hygienických predpisoch pre produkciu a uvádzanie výrobkov rybolovu1 na trh, naposledy zmenenú a doplnenú smernicou 97/79/ES 2 a najmä na jej článok 11,
(1) keďže článok 1 rozhodnutia Komisie 97/426/ES z 25. júna 1997 o osobitných predpisoch upravujúcich dovoz výrobkov rybolovu a akvakultúry s pôvodom v Austrálii3 uvádza, že Oddelenie pre základné priemyselné odvetvia a energetiku - Austrálske karanténne a inšpekčné služby - (AQIS) je príslušný úrad v Austrálii, ktorý overuje a potvrdzuje, že výrobky rybolovu a akvakultúry spĺňajú požiadavky smernice 91/493/ES;
(2) keďže po reštrukturalizácii austrálskej správy, sa zmenil príslušný úrad pre osvedčenia o zdravotnej nezávadnosti pre výrobky rybolovu (AQIS) z Oddelenia pre základné priemyselné odvetvia a energetiku na Oddelenie poľnohospodárstva, rybolovu a lesníctva; a keďže tento nový úrad je schopný účinne overovať spĺňanie platných právnych predpisov; keďže preto je potrebné zmeniť menovanie príslušného úradu uvedeného v rozhodnutí 97/426/ES;
(3) keďže je vhodné zosúladiť znenie rozhodnutia 97/426/ES so znením neskoršie prijatých rozhodnutí Komisie, stanoviac osobitné podmienky upravujúce dovoz výrobkov rybolovu a akvakultúry s pôvodom v niektorých tretích krajinách;
(4) keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Rozhodnutie 97/426/ES sa mení takto:
1. Článok 1 sa nahrádza takto:
"Článok 1
"Oddelenie pre základné priemyselné odvetvia a energetiku - Austrálske karanténne a inšpekčné služby - (AQIS)" je príslušný úrad v Austrálii, ktorý overuje a potvrdzuje, že výrobky rybolovu a akvakultúry spĺňajú požiadavky smernice 91/493/ES."
2. Článok 2 sa nahrádza týmto:
"Článok 2
Výrobky rybolovu a akvakultúry s pôvodom v Austrálii, musia spĺňať tieto podmienky:
1. ku každej zásielke musí byť priložený očíslovaný originál osvedčenia o zdravotnej nezávadnosti, ktorý je riadne vyplnený, podpísaný, s uvedením dátumu a vyhotovený na jednom liste v súlade so vzorom uvedeným v prílohe A k tomuto dokumentu;
2. produkty musia pochádzať zo schválených prevádzok, výrobných plavidiel, chladiarenských skladov alebo zaregistrovaných mraziarenských plavidiel uvedených v zozname v prílohe B tohto dokumentu;
3. s výnimkou prípadu zmrazených výrobkov rybolovu vo veľkom množstve určených na výrobu konzervovaných potravín, všetky balenia musia byť nezmazateľne označené slovom "AUSTRÁLIA" a schvaľovacím/registračným číslom prevádzky, výrobného plavidla, chladiarenského skladu alebo mraziarenského plavidla, z ktorého produkty pochádzajú.
3. Príloha A sa nahrádza prílohou k tomuto dokumentu.
Článok 2
Toto rozhodnutie je adresované členským štátom.
V Bruseli 31.mája 1999